ddrg/super_eurlex huggingface dataset:
3.

člen 3 se nadomesti z naslednjim: „Člen 3 Prispevki 1. Vlagatelj mora za vsako vlogo za GSO, ki vsebuje posamezen transformacijski dogodek, referenčnemu laboratoriju Skupnosti plačati pavšalni prispevek v višini 40 000 EUR. 2. Referenčni laboratorij Skupnosti od vlagatelja zahteva, da plača dodatni prispevek v višini 65 000 EUR, kadar je potreben popolni postopek validacije metode odkrivanja in identifikacije za GSO, ki vsebuje posamezen transformacijski dogodek, v skladu z naslednjimi določbami: (a) Priloga III k Izvedbeni uredbi (EU) št. 503/2013, kadar se vloga nanaša na: (i) gensko spremenjene rastline za živila in krmo; (ii) živila ali krmo, ki vsebujejo gensko spremenjene rastline ali so iz njih sestavljeni; (iii) živila, proizvedena iz sestavin, ki so proizvedene iz gensko spremenjenih rastlin, ali jih vsebujejo, ali krme, proizvedene iz takih rastlin, ali (b) Priloga I k Uredbi (ES) št. 641/2004 v vseh drugih primerih. 3. Za vsako vlogo za GSO, ki vsebuje zložbe transformacijskih dogodkov, kjer je metodo odkrivanja in identifikacije vsakega posameznega transformacijskega dogodka, ki sestavlja GSO, validiral referenčni laboratorij Skupnosti, ali če ta postopek še teče, je pavšalni prispevek odvisen od števila (N) posameznih transformacijskih dogodkov, ki sestavljajo GSO, in se izračuna po formuli 20 000 EUR + (N × 5 000 EUR). Ta izračun se upošteva samo pri GSO, ki vsebujejo zložbe transformacijskih dogodkov, z najvišjim številom posameznih transformacijskih dogodkov. 4. Za vsako vlogo za GSO, ki vsebuje zložbe transformacijskih dogodkov, ter je sestavljen iz enega ali več posameznih transformacijskih dogodkov, kjer metode odkrivanja in identifikacije ni validiral referenčni laboratorij Skupnosti, ali če postopek ne teče, se pavšalni prispevek izračuna po členu 3(1) in (2) za posamezne transformacijske dogodke, za katere validirana metoda ne obstaja, oz. členu 3(3) za GSO, ki vsebujejo zložbe transformacijskih dogodkov, pri čemer N ustreza številu posameznih transformacijskih dogodkov, ki sestavljajo GSO, za katere validirana metoda obstaja. 5. Referenčni laboratorij Skupnosti zmanjša višino dodatnega prispevka iz odstavka 2 sorazmerno s prihranjenimi stroški: (a) kadar vlagatelj zagotovi vse potrebne snovi za izvajanje popolnega postopka validacije in/ali (b) kadar vlagatelj zagotovi podatke o modulih, kot so postopki ekstrakcije DNK in vrstno specifičnih referenčnih sistemov, ki jih je referenčni laboratorij Skupnosti že validiral in objavil. 6. Kadar stroški validacije metode odkrivanja in identifikacije, ki jo predlaga vlagatelj, za vsaj 50 % presežejo višino finančnih prispevkov iz odstavkov 1, 2 in 3, se zahteva dodatni prispevek. Dodatni prispevek pokrije 50-odstotni delež stroškov, ki presegajo višino prispevkov iz odstavkov 1, 2 in 3. 7. Tudi v primeru umika vloge se morajo prispevki iz odstavkov 1 do 6 plačati, ne glede na člen 5(3).“;
SL Uradni list Evropske unije L 23/9

UREDBA KOMISIJE (EU) št. 68/2014

z dne 27. januarja 2014

o spremembi Uredbe Komisije (EU) št. 141/2013 o izvajanju Uredbe (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede Evropske ankete o zdravju in zdravstvenem varstvu (EHIS) zaradi pristopa Hrvaške k Evropski uniji

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) ter zlasti člena 9(1) Uredbe,

ob upoštevanju naslednjega:

(1) Priloga II k Uredbi Komisije (EU) št. 141/2013 (2) določa najmanjšo zadostno efektivno velikost vzorca, izračunano ob predpostavki enostavnega naključnega vzorčenja.

(2) Prilogo II k Uredbi (EU) št. 141/2013 je treba prilagoditi, da se upošteva pristop Hrvaške.

(3) Uredbo (EU) št. 141/2013 bi bilo zato treba ustrezno spremeniti.

(4) Ukrepi iz te uredbe so v skladu z mnenjem Odbora za evropski statistični sistem –

SPREJELA NASLEDNJO UREDBO:

Člen 1

Priloga II k Uredbi (EU) št. 141/2013 se nadomesti z besedilom iz Priloge k tej Uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. januarja 2014 Za Komisijo Predsednik José Manuel BARROSO

(1) UL L 354, 31.12.2008, str. 70.

(2) Uredba Komisije (EU) št. 141/2013 z dne 19. februarja 2013 o izvajanju Uredbe (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede Evropske ankete o zdravju in zdravstvenem varstvu (EHIS) (UL L 47, 20.2.2013, str. 20).
Oseba v postopku sodne preiskave tunizijskih organov zaradi sodelovanja pri zlorabi funkcije javnega funkcionarja (nekdanjega generalnega direktorja Société Tunisienne de Banque in nekdanjega generalnega direktorja Banque Nationale Agricole) za pridobitev nezakonite koristi za tretjo osebo in škodovanje upravi.

Oseba v postopku sodne preiskave tunizijskih organov zaradi nezakonitega vplivanja na javnega funkcionarja (nekdanjega predsednika Ben Alija) za neposredno ali posredno pridobitev koristi za drugo osebo in sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi.

Tunizijec; datum in kraj rojstva: 12. oktober 1972, Monastir; sin Selme MANSOUR; samski; trgovinski izvoznik in uvoznik; stanujoč: avenue Mohamed Salah Sayadi – Skanes – Monastir; št. NOI: 04192479.

47.

Slim Ben Tijani Ben Haj Hamda BEN ALI

tunizijski in francoski državljan; datum in kraj rojstva: 6. april 1971 (oziroma 16. april glede na njegovo tunizijsko osebno izkaznico), Le Petit Quevilly (76); sin Tijanija BEN ALIJA, rojenega 9. februarja 1932, in Paulette HAZET (ali HAZAT), rojene 23. februarja 1936; poročen z Amel SAIED (ali SAID); upravitelj družbe; stanujoč: Chouket El Arressa, Hammam-Sousse glede na njegovo tunizijsko NOI št. 00297112; stanujoč: 14, esplanade des Guinandiers à Bailly Romainvilliers (77) glede na njegovo francosko NOI št. 111277501841.
SL Uradni list Evropske unije L 4/44

IZVEDBENA UREDBA KOMISIJE (EU) št. 14/2014

z dne 8. januarja 2014

o določitvi koeficienta dodelitve, ki se uporabi za zahtevke za izdajo uvoznih dovoljenj, vložene od 1. do 3. januarja 2014 v okviru tarifne kvote, odprte z Uredbo (ES) št. 969/2006 za koruzo

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega Parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188 Uredbe,

ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,

ob upoštevanju naslednjega:

(1) Uredba Komisije (ES) št. 969/2006 (3) je odprla letno tarifno kvoto za uvoz 277 988 ton koruze (zaporedna številka 09.4131).

(2) Člen 2(1) Uredbe (ES) št. 969/2006 določa količino 138 994 ton za tranšo št. 1 za obdobje od 1. januarja do 30. junija 2014.

(3) Iz sporočila, sestavljenega v skladu s členom 4(3) Uredbe (ES) št. 969/2006, je razvidno, da zahtevki, ki so bili v skladu s členom 4(1) navedene uredbe vloženi od 1. do 3. januarja 2014 do 13. ure po bruseljskem času, presegajo razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.

(4) Prav tako je treba zaustaviti izdajo uvoznih dovoljenj na podlagi Uredbe (ES) št. 969/2006 za tekoče kvotno podobdobje.

(5) Da se zagotovi učinkovito upravljanje postopka izdaje uvoznih dovoljenj, mora ta uredba začeti veljati takoj po objavi –

SPREJELA NASLEDNJO UREDBO:

Člen 1

1. Vsak zahtevek za izdajo uvoznega dovoljenja za koruzo iz kvote, predvidene v členu 2(1) Uredbe (ES) št. 969/2006, vložen od 1. do 3. januarja 2014 do 13. ure po bruseljskem času, daje pravico do izdaje dovoljenja za zahtevane količine, za katere se uporabi koeficient dodelitve 2,367163 %.

2. Izdaja dovoljenj za zahtevane količine od 3. januarja 2014 od 13. ure po bruseljskem času se ustavi za tekoče kvotno podobdobje.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. januarja 2014 Za Komisijo V imenu predsednika Jerzy PLEWA Generalni direktor za kmetijstvo in razvoj podeželja

(1) UL L 347, 20.12.2013, str. 671.

(2) UL L 238, 1.9.2006, str. 13.

(3) UL L 176, 30.6.2006, str. 44.
(5)

Kanada je zahtevala, da se provinca Quebec doda na seznam iz Priloge III k Uredbi (ES) št. 1251/2008. Urad za prehrano in veterinarstvo je junija 2012 opravil revizijo zdravja vodnih živali v Kanadi in v svojih sklepih navedel, da pristojni organ navedene tretje države lahko zagotovi ustrezna jamstva glede nadzora in spremljanja bolezni rib, vzpostavljen pa ima tudi zanesljiv sistem izdajanja spričeval za izvoz rib in proizvodov iz njih v Unijo. Poleg tega je kanadski pristojni organ Komisiji predložil natančne informacije glede programa nadzora virusne hemoragične septikemije na podlagi tveganja, izvedenega med letoma 2007 in 2012 pri divjih ribah, ki izvirajo iz povodij province Quebec z višjim tveganjem. Iz analize načrta in izvajanja programa nadzora je mogoče sklepati, da je zelo malo verjetno, da je virus virusne hemoragične septikemije krožil pri dovzetnih populacijah divjih rib v Quebecu v navedenih letih. To daje nadaljnja zagotovila glede zdravstvenega statusa vrst rib, dovzetnih za virusno hemoragično septikemijo, ali proizvodov iz njih, ki se lahko izvozijo iz Quebeca v Unijo.
SL Uradni list Evropske unije L 318/73

Popravek Uredbe Komisije (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (prenovitev)

( Uradni list Evropske unije L 362 z dne 17. decembra 2014 )

Stran 68, pododstavek 1. odstavka (h) točke 145.A.30 Oddelka A Priloge II (Dela 145):

besedilo:

„ima v primeru linijskega vzdrževanja zrakoplova potrditveno osebje za ustrezen tip zrakoplova, razvrščeno v kategorijo C po Delu 66 in točki 145.A.35. Poleg tega ima dovolj potrditvenega osebja za ustrezen tip zrakoplova, razvrščeno v kategorijo B1, B2, kot je ustrezno, v skladu z Delom 66 in točko 145.A.35, v podporo potrditvenemu osebju kategorije C.“

se glasi:
2.

za členom 1a se vstavi nov člen 1b: „Člen 1b Neodvisna preiskovalna enota 1. Za potrebe odločanja, ali je treba uvesti postopek za ugotavljanje kršitev v skladu s členom 2, in izvajanja pooblastil, določenih v členu 3, ECB ustanovi interno neodvisno preiskovalno enoto (v nadaljnjem besedilu: preiskovalna enota), ki jo sestavljajo preiskovalni uradniki, ki opravljajo svoje preiskovalne naloge neodvisno od Izvršilnega odbora in Sveta ECB ter ne sodelujejo v razpravah Izvršilnega odbora in Sveta ECB. 2. Če ECB meni, da obstaja razlog za sum, da je bila storjena ena ali več kršitev, zadevo obravnava Izvršilni odbor. 3. Če Izvršilni odbor meni, da bi ustrezna sankcija lahko presegla prag, določen v členu 10(1), se ne uporabi poenostavljeni postopek iz člena 10, ampak Izvršilni odbor zadevo odstopi preiskovalni enoti. Preiskovalna enota se odloči, ali bo uvedla postopek za ugotavljanje kršitev ali ne. 4. Sklicevanja na ECB v členih 2 do 4, členu 5(1) do (3) in členu 6 se razumejo kot sklicevanja na preiskovalno enoto v ECB ali, kadar se uporabi poenostavljeni postopek po členu 10, na Izvršilni odbor. 5. Določbe tega člena ne posegajo v pristojnost pristojne nacionalne centralne banke, da uvede postopek za ugotavljanje kršitev in izvaja preiskave v skladu s to uredbo.“ ;
SL Uradni list Evropske unije L 140/177

Popravek Uredbe (EU) št. 421/2014 Evropskega parlamenta in Sveta z dne 16. aprila 2014 o spremembi Direktive 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti zaradi izvajanja mednarodnega sporazuma o uporabi enotnega globalnega tržnega ukrepa za emisije iz mednarodnega letalstva do leta 2020

( Uradni list Evropske unije L 129 z dne 30. aprila 2014 )

Stran 3, člen 1(1), tretji pododstavek novega člena 28a(2):

besedilo:

„Države članice glede dejavnosti v obdobju od 1. januarja 2013 do 31. decembra 2016 objavijo število pravic za letalstvo, dodeljenih vsakemu operatorju zrakoplova do 1. avgusta 2014.“

se glasi:
(6)

Komisija je 17. septembra 2012 objavila poročilo v skladu s členom 2 Uredbe Sveta (ES) št. 552/97 v zvezi s prisilnim delom v Mjanmaru/Burmi, v katerem so ugotovitve Komisije (v nadaljnjem besedilu: poročilo). Poročilo ugotavlja, da se zaradi napredka Mjanmara/Burme pri izpolnjevanju zahtev MOD, ki so ga potrdili pristojni organi spremljanja MOD, kršitve načel iz konvencije MOD št. 29 ne štejejo več za „resne in sistematične“, ter priporoča, da se za Mjanmar/Burmo ponovno vzpostavi dostop do ugodnosti iz sistema splošnih tarifnih preferencialov.
(3)

Vendar se lahko ta prilagoditev še spremeni glede na nedavne in bodoče sodbe v zvezi s prilagoditvijo plač in pokojnin za leti 2011 in 2012 ter v zvezi s prilagoditvijo stopnje prispevka za pokojninsko zavarovanje za leto 2011. Izvršitev teh sodb bi lahko vplivala na izračun stopenj prispevka za leti 2012 in 2013 in bi torej Svet moral ponovno prilagoditi navedene stopnje prispevka z retroaktivnim učinkom. To bi lahko tudi pomenilo, da bi moralo osebje vrniti preplačane zneske –
(2)

Za sektor prašičjega mesa je treba določiti posebna izvedbena pravila za izvozna dovoljenja, predvsem določbe glede vložitve zahtevkov in glede podatkov, ki morajo biti navedeni v zahtevkih in dovoljenjih, poleg tistih, ki so zajeti v Uredbi Komisije (ES) št. 376/2008 z dne 23. aprila 2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (4).
(8)

Da se zagotovi dobro upravljanje, bi morala uvozna dovoljenja veljati devet mesecev od datuma izdaje, vendar največ do konca leta. Države članice bi morale izdati dovoljenja šele potem, ko jih Komisija uradno obvesti, da so količine na voljo, ter samo če gospodarski subjekt lahko dokaže, da ima pogodbo, in lahko potrdi, kadar ni s posebno določbo določeno drugače, da mu v skladu s to uredbo še ni bilo dodeljeno uvozno dovoljenje Skupnosti za zadevne kategorije in države. Pristojne nacionalne organe bi bilo treba pooblastiti, da na podlagi vlog uvoznikov za tri mesece, vendar najdlje do 31. marca 2015, podaljšajo veljavnost dovoljenj, v okviru katerih je bila do datuma vloge porabljena vsaj polovica odobrene količine.
(3)

Združenja Dairy Australia, Dairy Companies Association of New Zealand in Consortium for Common Food Names so v skladu s členom 7(3)(b) Uredbe (ES) št. 510/2006 nasprotovala tej registraciji. Ti ugovori so se na podlagi člena 7(3) navedene uredbe šteli za sprejemljive.
(3)

V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil vložen zahtevek za ponovno oceno pripravka iz Enterococcus faecium DSM 7134 in Lactobacillus rhamnosus DSM 7133 kot krmnega dodatka za teleta za vzrejo ter za uvrstitev navedenega dodatka v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(41)

Zdravstvena trditev v zvezi s Prolibra® in „Pomaga zmanjšati telesno maščobo in obenem ohranja mišično maso“ je zdravstvena trditev iz člena 13(1)(c) Uredbe (ES) št. 1924/2006, zato zanjo velja prehodno obdobje iz člena 28(6) navedene uredbe. Ker pa vloga ni bila predložena pred 19. januarjem 2008, zahteva iz točke (b) člena 28(6) navedene uredbe ni izpolnjena, zato se prehodno obdobje iz navedenega člena za to trditev ne more uporabiti.
(2)

V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za L-cistin kot krmni dodatek iz funkcionalne skupine „amino kisline, njihove soli in analogi“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(4)

Na podlagi podatkov, ki so jih v skladu s členom 38(4) Izvedbene uredbe (EU) št. 543/2011 do 1. julija 2013 sporočile nekatere države članice iz člena 125e Uredbe (ES) št. 1234/2007, se zdi, da je za leta 2014, 2015 in 2016 skupni zahtevani prispevek Unije presegel najvišji znesek iz prvega pododstavka člena 47(4) navedene izvedbene uredbe ter da za leti 2017 in 2018 skupni zahtevani znesek ni dosegel navedenega najvišjega zneska. V skladu s tem je treba v zvezi s temi državami članicami za leta 2014, 2015 in 2016 določiti koeficient dodelitve, nižji od 100 %, za leti 2017 in 2018 pa koeficient dodelitve v višini 100 %.
(5)

Naloga kolegijev je pomagati pri opravljanju nalog iz Uredbe (EU) št. 648/2012, naloge, dodeljene članom kolegijev, ter sestavo, ustanovitev in upravljanje kolegijev pa so zakonodajalci v Uredbi opredelili kot pravne obveznosti ter so tako zavezujoče in se neposredno uporabljajo v vseh državah članicah. Za praktično delovanje kolegija naj člani tega kolegija sprejmejo pisni sporazum. Za zagotovitev uporabe standardnih pisnih sporazumov v kolegijih CNS, ki vključujejo najboljše prakse o delovanju kolegijev, in doslednih pristopov pristojnih organov ter za olajšanje hitrega ustanavljanja kolegijev CNS v roku iz člena 18(1) Uredbe (EU) št. 648/2012, bi morala ESMA izdati smernice in priporočila v skladu s postopkom iz člena 16 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (2).
7.

Država članica prejemnica in zadevne države članice svoje mnenje sporočijo Komisiji v šestih tednih od datuma posredovanja veljavne vloge. V mnenju se navede, ali generični deskriptor izpolnjuje pogoje za pridobitev izjeme v skladu s členom 1(4) Uredbe (ES) št. 1924/2006 ter ali ga podpirajo elementi iz točk 1.3, 1.4, 1.5 in po potrebi točke 2 dela B te priloge, in se navedejo razlogi za navedeno mnenje. Mnenja se predložijo pisno. Druge države članice lahko do istega roka in pod istimi pogoji pripravijo mnenje o vlogi in ga posredujejo Komisiji.
(3)

V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno amonijevega klorida kot krmnega dodatka za mačke in pse ter v skladu s členom 7 navedene uredbe za novo uporabo za prežvekovalce in za uvrstitev navedenega dodatka v kategorijo dodatkov „tehnološki dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(7)

Izvedbena uredba Komisije (EU) št. 700/2012 z dne 30. julija 2012 o izvajanju odbitkov od ribolovnih kvot, ki so na voljo za nekatere staleže rib v letu 2012, zaradi prelova navedenih staležev v preteklem letu (14) in Izvedbena uredba Komisije (EU) št. 1136/2012 z dne 30. novembra 2012 o izvajanju odbitkov od ribolovnih kvot, ki so na voljo za nekatere staleže rib v letu 2012, zaradi prelova drugih staležev rib v preteklih letih in spremembi Izvedbene uredbe (EU) št. 700/2012 glede količin, ki se odbijejo v prihodnjih letih (15), opredeljujeta izvajanje odbitkov od ribolovnih kvot za nekatere države in vrste v letu 2012. Vendar so bili odbitki, ki se uporabljajo, za nekatere države članice višji od njihovih kvot za leto 2012 in se zato v navedenem letu niso mogli v celoti izvesti. Da se zagotovi, da se tudi v teh primerih odbije celotna količina, bi bilo treba preostale količine upoštevati pri določanju odbitkov od kvot za leto 2013 in po potrebi poznejših kvot –
(2)

Zaradi preglednosti in predvidljivosti je primerno, da metoda izračuna obeh prilagoditev v postopku izračuna zneska plačil kmetom za leto 2013 ustreza metodi izračuna znižanja zaradi modulacije v skladu s členoma 7 in 10 Uredbe (ES) št. 73/2009 ter finančne discipline v skladu s členom 11 navedene uredbe, kot je določeno v členu 79(1) Uredbe Komisije (ES) št. 1122/2009 z dne 30. novembra 2009 o pravilih za izvajanje Uredbe Sveta (ES) št. 73/2009 v zvezi z navzkrižno skladnostjo, modulacijo ter integriranim administrativnim in kontrolnim sistemom v okviru shem neposrednih podpor za kmete, določenih za navedeno uredbo, ter za izvajanje Uredbe Sveta (ES) št. 1234/2007 v zvezi z navzkrižno skladnostjo v okviru sheme podpore, določene za sektor vina (2).
(2)

Novi protokol določa ribolovne možnosti in finančni prispevek, predvidene v sporazumu o partnerstvu (v nadaljnjem besedilu: novi protokol), ter se začasno uporablja od svojega podpisa dne 16. decembra 2012 v skladu s Sklepom Sveta 2012/827/EU (2). Novi protokol določa ribolovne možnosti za plovila EU v vodah, v katerih ima Mavretanija glede ribištva suverenost ali so v njeni pristojnosti. Ribolovne možnosti, ki so bile Uniji dodeljene v skladu z novim protokolom, so bile določene na podlagi Uredbe (EU) št. 1259/2012 (3).
(3)

V skladu s členom 10(2) Uredbe (ES) št. 1831/2003 v povezavi s členom 7 navedene uredbe je bil vložen zahtevek za ponovno oceno kobaltovega acetata, bazičnega kobaltovega karbonata in kobaltovega sulfata kot krmnih dodatkov za vse živalske vrste. Poleg tega je bil v skladu s členom 10(2) vložen zahtevek za ponovno oceno bazičnega kobaltovega karbonata v filmski granulirani obliki za vse živalske vrste. Prav tako je bil v skladu s členom 7 navedene uredbe vložen zahtevek za izdajo dovoljenja za kobaltov karbonat za prežvekovalce, konje in kunce. Za vseh pet spojin kobalta se je zahtevalo, da se dodatki uvrstijo v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili vsem trem zahtevkom priloženi zahtevani podatki in dokumenti.
(4)

Osnutek poročila o oceni so pregledale države članice in Evropska agencija za varnost hrane (v nadaljnjem besedilu: Agencija). Agencija je 20. avgusta 2012 Komisiji predložila sklep o pregledu ocene tveganja pesticidov z aktivno snovjo Bacillus firmus I-1582 (4). Osnutek poročila o oceni in sklep Agencije so države članice in Komisija pregledale v Stalnem odboru za prehranjevalno verigo in zdravje živali ter končno različico osnutka poročila o oceni pripravile 15. marca 2013 v obliki poročila Komisije o pregledu Bacillus firmus I-1582.
Barvni zaslon s tekočimi kristali (LCD) z diagonalo zaslona 16,5 cm (6,5 col), s stranskimi napravami za vgradnjo in hladilnikom iz aluminija na hrbtni strani, z merami približno 16 × 10 × 2 cm. Modul sestavljajo sprejemnik nizkonapetostnega diferencialnega signaliziranja (LVDS, low-voltage differential signaling), enota za osvetlitev ozadja iz svetlečih diod (LED) z vgrajenim upravljanjem svetlosti, vezje za LED-gonilnik, tiskano vezje s krmilno elektroniko, namenjeno izključno naslavljanju točk z mikrokrmilnikom, in vmesnik LVDS z 10 kontakti. Zaslon ima naslednje lastnosti: — ločljivost 400 × 240 točk, — razmerje stranic zaslona 16:9, — velikost točke 0,1195(*3) × 0,3305 mm. Modul ne vključuje nobenega sestava za obdelavo video signala, na primer video pretvornikov, normirnega vezja ali sprejemnika. Modul je namenjen vgradnji v armaturno ploščo motornega vozila in prikazovanju video signalov.

8529 90 92
Proizvod v obliki zvitka (18 mm × 200 mm), ki se na drobno prodaja v škatli z 10 zvitki. Vsak zvitek tehta 28 g in je sestavljen iz (v mas. %): — sušenih listov navadnega pelina (Artemisia vulgaris) 95 — drugih sušenih rastlin (kot je žajbelj). 5 Proizvod se uporablja za zdravljenje bolnikov: zvitki se prižgejo in približajo točno določenim akupunkturnim točkam na bolnikovi koži, pri tem pa ustvarijo toploto, ki prodira globoko v kožo.

1404 90 00